Document ID: 32009R0539

REGULAMENTUL (CE) NR. 539/2009 AL COMISIEI
din 18 iunie 2009
de modificare a Regulamentului (CE) nr. 810/2008 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată și a Regulamentului (CE) nr. 748/2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1), în special articolul 1 alineatul (1),
întrucât:
(1)
Articolul 1 alineatul (1) al doilea paragraf din Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91 (2) și articolul 1 alineatul (1) primul paragraf din Regulamentul (CE) nr. 810/2008 al Comisiei din 11 august 2008 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (3) alocă numerele de ordine pentru contingentele respective.
(2)
Articolul 1 alineatul (3) din Regulamentul (CE) nr. 748/2008 repartizează contigentul prevăzut la articolul 1 alineatul (1) din regulamentul respectiv în anumite cantități de carne originare și provenind din Argentina, pe de o parte, și în cantități de carne originare și provenind din alte țări terțe, pe de altă parte.
(3)
Articolul 2 din Regulamentul (CE) nr. 810/2008 repartizează contingentul prevăzut la articolul 1 alineatul (1) primul paragraf litera (a) din regulamentul respectiv în mai multe subcantități care intră sub incidența mai multor coduri NC și corespund unor definiții exacte. Toate aceste subcantități intră sub incidența aceluiași număr de ordine.
(4)
Pentru a asigura o gestionare adecvată a acestor contingente, trebuie alocate numere de ordine specifice diverselor subdivizuni ale contingentului tarifar pentru mușchiulețul congelat de vită și mânzat prevăzut de Regulamentul (CE) nr. 748/2008 și ale contingentelor tarifare pentru carnea de vită și mânzat proaspătă, refrigerată sau congelată prevăzută de Regulamentul (CE) nr. 810/2008.
(5)
Prin urmare, Regulamentele (CE) nr. 748/2008 și (CE) nr. 810/2008 trebuie modificate în consecință.
(6)
Contigentele tarifare prevăzute de Regulamentele (CE) nr. 748/2008 și (CE) nr. 810/2008 se deschid anual pentru perioada care începe la data de 1 iulie a fiecărui an și se încheie la data de 30 iunie a anului următor. Pentru a se evita confuziile și posibilele perturbări ale comerțului în cursul unei perioade de contingent tarifar de import, este necesar ca prezentul regulamentul să se aplice numai de la începutul următoarei perioade de contingent tarifar de import, și anume de la 1 iulie 2009.
(7)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 748/2008 se modifică după cum urmează:
1.
La articolul 1 alineatul (1), al doilea paragraf se elimină.
2.
Articolul 1 alineatul (3) se modifică după cum urmează:
(a)
la litera (a) se adaugă următorul paragraf:
„Acest contingent are numărul de ordine 09.4460.”;
(b)
la litera (b) se adaugă următorul paragraf:
„Acest contingent are numărul de ordine 09.4020.”
3.
Anexele IV, V și VI se înlocuiesc cu textul care figurează în anexa I la prezentul regulament.
Articolul 2
Regulamentul (CE) nr. 810/2008 se modifică după cum urmează:
1.
La articolul 1 alineatul (1) primul paragraf litera (a), a doua teză se elimină.
2.
Articolul 2 se modifică după cum urmează:
(a)
la litera (a) se adaugă următorul paragraf:
„Acest contingent are numărul de ordine 09.4450.”;
(b)
la litera (b) se adaugă următorul paragraf:
„Acest contingent are numărul de ordine 09.4451.”;
(c)
la litera (c) se adaugă următorul paragraf:
„Acest contingent are numărul de ordine 09.4452.”;
(d)
la litera (d) se adaugă următorul paragraf:
„Acest contingent are numărul de ordine 09.4453.”;
(e)
la litera (e) se adaugă următorul paragraf:
„Acest contingent are numărul de ordine 09.4454.”;
(f)
la litera (f) se adaugă următorul paragraf:
„Acest contingent are numărul de ordine 09.4002.”;
(g)
la litera (g) se adaugă următorul paragraf:
„Acest contingent are numărul de ordine 09.4455.”
3.
La articolul 11 alineatul (1), litera (a) se înlocuiește cu următorul text:
„(a)
până cel târziu în a zecea zi a fiecărei luni, pentru contingentele tarifare de import cu numerele de ordine 09.4450, 09.4451, 09.4452, 09.4453, 09.4454, 09.4002 și 09.4455, cantitățile de produse, inclusiv notificările cu mențiunea «zero», pentru care au fost eliberate licențe de import în luna precedentă;”.
4.
Anexele IV, V și VI se înlocuiesc cu textul care figurează în anexa II la prezentul regulament.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 iulie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 iunie 2009.

Labels: 3
17
6